In My Feelings

In My Feelings הוא סינגל שהוקלט על ידי המוזיקאי הקנדי דרייק. השיר יצא לאור ב-10 ביולי 2018, על ידי חברות התקליטים ריפבליק ויאנג מאני וקאש מאני רקורדס, כסינגל החמישי מתוך האלבום Scorpion. השיר מכיל קולות רקע בביצוע להקת הבנות סיטי גירלס, שלא קיבלה קרדיט בגרסה הרשמית של השיר. עם צאתו כסינגל, הגיע השיר למקום הראשון במצעד הבילבורד הוט 100, תוך ששהה שם כעשרה שבועות רצופים. השיר נכתב על ידי דרייק, איברה אייק, 40, יאנג מיאמי, ג'יי טי, טריגאמאן, באגס קאן קאן, מנגוליה שורטי, ליל ויין, רקס זאמור, ג'ים ג'ונסין, סטטיק מייג'ור, דיזל וטראפ-מאני-בני, והופק על ידי טראפ-מאני-בני, בקנמילד ו-40. השיר הוא בסגנון הבאונס. עם יציאתו, דיווחו כמה גופי תקשורת כי מילות השיר והשם "קיקי" המוזכר בו מכוונים אל בת זוגו הראשונה של דרייק, קשיה שנטה (אנ'). עוד דווח כי "KB" המוזכרת בשיר היא קיאנה ברבר, תושבת אוקלנד. דרייק מתייחס בשיר גם לג'ניפר לופז ("ג'ני"), איתה קיים מערכת יחסים קצרה בשנת 2016. השיר מכיל סמפול של השירים "Gun Gun" של מנגוליה שורטי ו-"Lolipop" של ליל ויין. כמו כן, השיר מסתיים בקטע מתוך סדרת הטלוויזיה "אטלנטה". הווידאו קליפ הנלווה שצולם עבור השיר בוים על ידי קרנה אוונס והועלה לערוץ היוטיוב הרשמי של דרייק ב-2 באוגוסט 2018 בשידור חי. בסוף הקליפ מוצג מונטאג' של ידוענים ואושייות רשת המבצעים את אתגר הריקוד של השיר, הכוללים בין היתר את ויל סמית', דואה ליפה, ג'יי-הופ מלהקת BTS. נכון ליוני 2020, מונה הצפיות של הקליפ עומד על כ-225 מיליון צפיות. השיר העניק השראה לאתגר ריקוד אינטרנטי המכונה "אתגר הקיקי", שהפך לתופעת אינטרנט. האתגר הוא לצאת מחוץ לרכב ולרקוד מולו. האתגר התחיל בארצות הברית והתפשט לימים לאזורים אחרים בעולם, כאשר במדינות מסוימות הוא גרם למחלוקת ודאגה ציבורית. האתגר היה פופולרי בעיקר ברשת החברתית אינסטגרם. השיר הופיע בבכורה במקום השישי במצעד הבילבורד הוט 100, תוך שהיה אחד משבעת השירים של דרייק שהופיעו במצעד באותו השבוע. בשבוע שלאחר מכן, הצליח השיר להגיע למקום הראשון במצעד, הודות לפופולריות הגוברת של אתגר הריקוד של השיר. השיר שהה במקום הראשון כ-10 שבועות רצופים. מידע על היצירה "In My Feelings" באתר מיוזיק בריינז מידע על הסינגל "In My Feelings" באתר מיוזיק בריינז מילות השיר "In My Feelings" באתר Genius סרטון השיר "In My Feelings" באתר יוטיוב דרייק, איברה אייק, 40, יאנג מיאמי, ג'יי טי, טריגאמאן, באגס קאן קאן, מנגוליה שורטי, ליל ויין, רקס זאמור, ג'ים ג'ונסין, סטטיק מייג'ור, דיזל, טראפ-מאני-בני In My Feelings (באנגלית), נבדק ב-2020-05-01 In My Feelings (באנגלית), נבדק ב-2020-05-01 Matthew Strauss, Drake Releases New Album Scorpion: Listen, Pitchfork (באנגלית) Hugh McIntyre, Four Ways Drake's 'In My Feelings' Helped Him Make History This Week, Forbes (באנגלית) Drake’s “In My Feelings” is easily the best song on Scorpion, The FADER (באנגלית) Drake's 'In My Feelings' Lyrics, Billboard, ‏2018-07-09 Drake Fans Think They've Uncovered Who The Real "Kiki" Is, Essence (באנגלית) Ryan Gaydos, Drake's 'KeKe' from hit song revealed as cliche comments pile up, Fox News, ‏2018-07-13 (באנגלית) Drake Chilled With The Real Kiki From "In My Feelings" This Weekend, HotNewHipHop (באנגלית) Drake’s “In My Feelings” Explained | Song Stories, סרטון באתר יוטיוב (אורך: 0:06) Drake's 'Scorpion' Album: Every Sample, Billboard, ‏2018-06-29 Drake - In My Feelings, סרטון באתר יוטיוב (אורך: 7:59) A. B. C. News, Shiggy on how the 'In My Feelings Challenge' changed his life, ABC News (באנגלית) NTSB's Warning About Drake 'In My Feelings' Challenge: Details, Billboard, ‏2018-07-26 DOTr warns of stiff sanctions for ‘In My Feelings’ reckless driving, Manila Bulletin News (באנגלית) Best Songs of 2018: 100 Billboard Staff Picks, Billboard, ‏2018-12-11 Drake Dethrones Himself On The Hot 100 With 'In My Feelings', Billboard, ‏2018-07-16 Drake's 'In My Feelings' Tops Billboard Hot 100 for Second Week With Record-Breaking 116.2 Million U.S. Streams, Billboard, ‏2018-07-23 Gold & Platinum, RIAA (באנגלית אמריקאית)